ועדת הפנים והגנת הסביבה, כנסת 25, פרוטוקול מספר 123, 2023-09-12 00:00

יעקב אשר: אני פותח את ישיבת הוועדה

יעקב אשר:  על סדר היום: הצעת חוק התכנון והבנייה (תיקון מס' 147) (הוראות לעניין היטל השבחה – דחיית תשלום אגב פירוד ופטור לשיפורי מיגון), התשפ"ג–2023, פ/936/25 כ/976 << נושא >>, הכנה לקריאה שנייה ושלישית, של חה"כ יוסף טייב << הצח >>, חה"כ מירב בן ארי, חה"כ אברהם בצלאל, חה"כ אוריאל בוסו

יעקב אשר:      	אנחנו כבר אישרנו בוועדה לקריאה ראשונה

יעקב אשר:  זה עבר במליאה

יעקב אשר:  חברי הכנסת יציגו את הצעת החוק בשתי מילים

יעקב אשר:  יוסי, תתחיל

יוסף טייב: אני אציג את זה בקצרה

מירב בן ארי: אני הבנתי שאתה ממהר, אדוני היושב ראש, אז בוא נעסוק באירוע הכי משמעותי, שזו ההחלה של החוק, לדעתי

מירב בן ארי:  יוסי מסכים

תומר רוזנר: הצעת החוק, שעברה בקריאה ראשונה, מתייחסת לשני נושאים: הנושא הראשון עלה בהצעת החוק הטרומית של חברי הכנסת, ועניינו מצבים של פירוד בין בני זוג שבמסגרתם גם מחולק הרכוש שביניהם; בין השאר זכויות במקרקעין, שללא הוראה זו – יש חיוב בהיטל השבחה, אם יש השבחה באותם מקרקעין

תומר רוזנר:      למעשה, בדרך כלל חלוקת הרכוש איננה עסקת מכר של ממש – זה איזון משאבים, או מימוש הלכת השיתוף בין בני הזוג

תומר רוזנר:  על פי הדין הקיים – יש חיוב בהיטל השבחה במצבים האלה

תומר רוזנר:  לעומת זאת, בדין הקרוב - - -     

יעקב אשר: שזה עיוות של האמת

יעקב אשר:  תראה, היטל השבחה תמיד חי, קיים ונשאר

יעקב אשר:  יש לו את הזמן שבו הוא חל

יעקב אשר:  גם החוק הזה לא פוטר אנשים מלשלם את ההיטל הזה; הוא בעצם בא ואומר: "זה שהיינו צריכים לעשות פעולה רישומית מסוימת – היא לא פעולה שבאה לרמז על מכירה, על קנייה או על משהו כזה, שבגינם מחייבים היטל השבחה"

יעקב אשר:  זה הרציונל

תומר רוזנר: לכן בדין הקרוב לעניינינו, שהוא חוק מס שבח מקרקעין, קיימת הוראה, מזה שנים רבות, שקובעת שחלוקת רכוש עקב גירושין אינה אירוע מס לעניין מס שבח

תומר רוזנר:  היישום של ההוראה הזו, על ידי רשות המיסים, ירחיב את התחולה לא רק למקרים של גירושין, אלא לכל המקרים הנפוצים של פירוד

תומר רוזנר:  לכן, במקרה הזה, שבו אנחנו מדברים על היטל השבחה, היה צורך לפרט את כל המקרים שבהם אנחנו מדברים על פירוד

תומר רוזנר:       להבדיל מחוק מס שבח, שעשו את ההרחבה באמצעות פרשנות – כאן לא ניתן לעשות את ההרחבה באמצעות פרשנות, כיוון שמדובר בריבוי רשויות מקומיות, וכדי שההוראה תהיה ברורה ואחידה לכל הרשויות המקומיות – היה צורך לפרט

תומר רוזנר:  זה הנושא הראשון

תומר רוזנר:      הנושא השני שעלה במסגרת הדיון להכנה לקריאה ראשונה היה העובדה כי בשגגה, במסגרת תיקון שנעשה בחוק התכנון, במסגרת חוק ההסדרים האחרון – ניתנה אפשרות לבצע שיפורי מיגון במקום שבו לא ניתן להקים מרחב מוגן

תומר רוזנר:  המחוקק השווה את המצב של שיפורי מיגון במצבים של לית ברירה למצבים שבהם אפשר להקים מרחב מוגן

תומר רוזנר:  במצבים האלה - - -     

יעקב אשר: שזה לא יהיה כמו ממ"ד

תומר רוזנר: שזה יהיה כמו ממ"ד, מהבחינה הזו שמבחינה תכנונית – אפשר יהיה לבצע את שיפורי המיגון גם ללא צורך בהכנת תכנית, במסגרת אפשרות לתת הקלה להקמתם

תומר רוזנר:  למרות שבמסגרת החוק הקיים ניתן פטור מהיטל השבחה, כדי לעודד הקמת ממ"דים, כמובן – לא תוקן הסעיף המקביל לגבי הפטור מהיטל השבחה, ולכאורה נוצר מצב שבו למרות שרוצים לעודד את העניין – זה יהיה חייב - - -     

יעקב אשר: זה לא נחשב למטרים של בנייה; לזכויות בנייה, אבל מצד שני – זה כן חויב בהשבחה, תרתי דסתרי

תומר רוזנר: לכן ההצעה כוללת את השוואת המצב, כך שבמצבים שבהם לא ניתן להקים ממ"ד – יהיה פטור מהיטל השבחה לאותם שיפורי מיגון שיוקמו

יעקב אשר: אני הייתי מציע – מאחר ופיקוד העורף ביקשו ממני לעלות בזום, באופן חריג, ואני אישרתי – אולי כדאי שרעות תקריא רק את הסעיף הרלוונטי, כרגע, לגבי פיקוד העורף

יעקב אשר:  נשמע אותם, ואז נעבור לדיון

תומר רוזנר: שתקרא את הכל

תומר רוזנר:  הנושא שאנחנו מביאים בפני הוועדה, ושמופיע בנוסח שמוצג לפניכם – ולא הופיע בקריאה הראשונה – הוא שאלה שהתעוררה, והיא שאלת התחולה של ההסדר על מקרים קיימים או על מקרים עתידיים

תומר רוזנר:  הוועדה תצטרך לקבל החלטה בעניין הזה

תומר רוזנר:  אנחנו הצענו איזה שהוא הסדר בסעיף - - -     

יעקב אשר: אנחנו נגיע לזה תכף

רעות בינג: הצעת חוק התכנון והבנייה (תיקון מס' 147) (הוראות לעניין היטל השבחה – דחיית תשלום אגב פירוד ופטור לשיפורי מיגון), התשפ"ג–2023             

יעקב אשר: אוקיי

יעקב אשר:  אני מבקש שיעלו בבקשה לזום את נציג פיקוד העורף

משה שחל: שלום, כבוד היושב ראש

משה שחל:  סא"ל משה שלמה

משה שחל:  אני ראש ענף הנדסה ומיגון בפיקוד העורף

משה שחל:  ההצעה עצמה – מקובלת עלינו

משה שחל:  אנחנו תומכים בכל הצעה שתתמרץ בניית מרחבים מוגנים ושיפורי מיגון

משה שחל:  אני רק אדגיש: שיפורי מיגון היא מדרגה נמוכה יותר ממרחב מוגן, אך היא עדיין מוגדרת כמיגון תקני במצבים בהם הוכח לנו, פיקוד העורף, כי לא ניתן ליישם מרחב מוגן מסיבות הנדסיות וכו'

משה שחל:  ככלל, אנחנו תומכים במהלך, ולגמרי מאשרים אותו

יעקב אשר: אוקיי

יעקב אשר:  זה ברור, כמו שאמרת, שההחלטה האם לעשות את זה או לא – היא החלטה שלכם

משה שחל: נכון

יעקב אשר: מאה אחוז

יעקב אשר:  תודה רבה

משה שחל: בבקשה

יעקב אשר: עכשיו בואו נשמע הערות

יעקב אשר:  מרכז שלטון מקומי, בבקשה

משה סולומון: תודה רבה, אדוני

משה סולומון:  מירה סלומון, מרכז השלטון המקומי

משה סולומון:  אנחנו, כאן, במסגרת הכנתה של הצעת החוק לקריאה ראשונה, הבענו התנגדות להוספת הפטור מהיטל השבחה בנוגע לשיפורי מיגון

משה סולומון:  כפי שציינו, אנחנו רואים בשיפורי המיגון - - -     

יעקב אשר: אני מבקש לתת הערות על כל החוק

משה סולומון: שם ההערה שלנו ממוקדת

משה סולומון:  לכן – לזה אנחנו מתייחסים

יעקב אשר: אוקיי

יעקב אשר:  אז תגידי: "אין לנו הערה על נושא הפירוד, או הגירושין, ואנחנו מתנגדים לנושא השני"

יעקב אשר:  בבקשה

משה סולומון: כפי שאמר אדוני

משה סולומון:  אז כפי שציינו, במסגרת הכנתה של הצעת החוק לקריאה ראשונה – שיפורי מיגון הם משמעותית פחות מגנים ושומרים על חיי אדם במקרים של עימות עם קווי אויב; במקרים של רעש מרעידות אדמה; בכל מקרה שבו מיגון נדרש

משה סולומון:       אין דבר כזה, מבחינתנו ולדעתנו, חצי מיגון

משה סולומון:  צריך לעשות את העבודה מההתחלה

משה סולומון:  גם במקום שעל פניו לא ניתן, כרגע, לבצע את המיגון המלא – צריך לייצר הסדרה, כך שהמיגון המלא יהיה, ולא לתמרץ עשייה שבסופו של דבר – כפי שכבר אמרנו – אנחנו חוששים שהיא לא באמת נועדה לסייע לתושבים לפעול לשיפור מיגון, אלא לפטור את המדינה מהאחריות שלה למצות את כל המשאבים שהיא יכולה למצות לטובת מיגון מלא של התושבים, דווקא באזורים הרגישים; דווקא באזורים שאין בהם היתכנות כלכלית

משה סולומון:  כי שם, הרי, אנחנו נמצא שאין תמריץ של יזמים לייצר התחדשות עירונית שתביא לשיפור מלא

משה סולומון:      אנחנו חוששים מכך שהמדינה תפטור את עצמה ב-:"טוב, יש שיפורי מיגון כאן, אז אין צורך שנכניס יד לכיס; אין צורך שנקדם כאן התחדשות עירונית; אין צורך לתמרץ יזמים לפעול במקום הזה"

משה סולומון:  אנחנו לא חושבים שזה נכון לייצר את הפטור הזה בנסיבות האלה

משה סולומון:  להיפך; אנחנו חושבים שצריך לקרוא למדינה לתת את כל הכלים כדי לתת מיגון מלא וטוב, לאנשים שנמצאים דווקא באזורים החלשים ביותר

יעקב אשר: אוקיי

יעקב אשר:  האמת היא שכמעט שכנעת אותי, אבל כל התיאור שלך הוא נכון לדיון שהיה בחוק ההסדרים

יעקב אשר:  אחרי שהוחלט מה שהוחלט, ואחרי שחוקק מה שחוקק – כאן אין קשר, כל כך

יעקב אשר:  זה לא עוד איזה שהוא תמרוץ, או משהו כזה; אם ההגדרה של המחוקק היא הגדרה שווה – בתנאים שנאמרו על ידי פיקוד העורף, כמובן, במקרה שאין ברירה – ודאי שהרשות לא צריכה להרוויח מזה היטלי השבחה

יעקב אשר:       את מייצגת דעה שיכול להיות שהיא נכונה ויכול להיות שלא

יעקב אשר:  הייתי יכול להפריך אותה בכמה וכמה אופנים, כי הרבה פעמים – יש מקרים שבהם אנשים לא עושים בסוף כלום – לא עושים את זה ולא עושים את זה – ונשארים כך, וטיל אחד קטן יכול לעשות את ההבדל לאותה משפחה בעתיד

משה סולומון: אדוני, אני אשמח שפיקוד העורף יציג את הנתונים שיש לו על ההבדל בין מיגון מלא לבין שיפורי מיגון

משה סולומון:  זה דבר אחד

משה סולומון:  אני רק מבקשת להתייחס לדברים שאמר - - -     

יעקב אשר: אני לא חושב שזה רלוונטי כרגע

יעקב אשר:  ברגע שנאמר – ונאמר גם בישיבה הקודמת – שוודאי שמיגון הוא הרבה יותר טוב מאי-מיגון בכלל, וברגע שלחוות דעתם המקצועית אין אפשרות אחרת – הם יחליטו מתי זה כן ומתי זה לא, אבל ברגע שהם נותנים את ה-Go – אז נכנס ההליך המשפטי

יעקב אשר:  בכל מקרה, כל הדיון הזה היה צריך להיעשות בפעם הקודמת, והוא נעשה

משה סולומון: כן, אבל רק אציין שבחוק ההסדרים – לא ממש קיבלו את עמדתנו ואת דעתנו

משה סולומון:  אני גם אציין עוד דבר אחד: יש הבדל בין מצב שבו התכנון מתקדם בדרך מסוימת, ומאפשר לאנשים פרטיים להוציא מכספם ולפעול בתחום מסוים, לבין תמריצים כלכליים, שמובילים לכיוון מסוים ולא לכיוון אחר

משה סולומון:  גם זה – עוד נדבך, ועוד הזדמנות לעמוד על העמדה שלנו, שהיא עקרונית גם בהקשר של התכנון

יעקב אשר: אני לא מקבל את זה שזה תמרוץ כלכלי

יעקב אשר:  החקיקה עצמה, שהייתה, היא תמרוץ מעשי, אבל לא כלכלי

יעקב אשר:  אוקיי, משרד האוצר, בבקשה

תומר רוזנר: ובמסגרת התייחסות משרד האוצר – אני מבקש גם התייחסות לעלות התקציבית

יגאל גואטה: יגאל גוטשל מאגף תקציבים במשרד האוצר

יגאל גואטה:  בדיון הקודם, הוועדה ביקשה שנתייחס לנושא של ההשפעה על מס השבחת המטרו, ובהתאם לזה – האם הצעת החוק היא הצעת חוק תקציבית

יגאל גואטה:  הייתי מגדיר את זה יותר כאירוע תזרימי מאשר כאירוע תקציבי

יגאל גואטה:  אני אסביר: המקרה שעליו אנחנו מדברים הוא מקרה של העברת זכויות אגב הפירוד, שקורה בין אישור התכנית לבין מועד קבלת ההיתר

יגאל גואטה:  במצב כזה, למעשה, תשלום היטל ההשבחה נדחה למועד קבלת ההיתר, ולכן זה אירוע תזרימי, ולא אירוע שגורע מתקציב, או מתקציב פרויקט המטרו

יגאל גואטה:      בכל מקרה, מהאומדנים שלנו, על אף שמדובר בהיבט שהוא רק תזרימי – בדקנו גם את ההיקפים, וההערכה שלנו היא שמדובר בסדרי גודל של 10-14 מיליון ₪ בשנה – זה תלוי, כמובן, בהנחות – שפשוט יידחו להמשך הפרויקט

יגאל גואטה:       בכל מקרה, כשנבנה מודל מימון המטרו, שכלל, בין היתר, את מס השבחת המטרו – אני לא בניתי את זה; זה לא הצוות שלי – ההנחה הייתה שמועד קבלת מס השבחת המטרו יהיה לעת מתן היתר הבנייה, ולא בכל מיני העברות זכויות שקורות בין אישור התכנית לבין מתן היתר הבנייה, ולכן אין לזה השפעה

יגאל גואטה:  מבחינתנו – זה בסדר

יעקב אשר: אוקיי

תומר רוזנר: רגע, ומה עם ההשפעה על תקציב הרשויות המקומיות?     

יגאל גואטה: אני, בתור משרד האוצר, לא יודע להתייחס לזה; אני מציע שמשרד הפנים יתייחס לזה

יעקב אשר: משרד הפנים כאן?     

גלעד ארדן: שלום וברכה

גלעד ארדן:  אני ממשרד הפנים

גלעד ארדן:  אני נמצא במטה התכנון, שזה כיוון אחר

יעקב אשר: אז אל תענה

יעקב אשר:  זה לא תחום מומחיותך

משה סולומון: אני מבקשת להתייחס לזה במשפט

משה סולומון:  קודם כל, חוק יסוד משק המדינה לא קובע שביחס לגוף מתוקצב – וזה אומר רשויות מקומיות – צריך משרד הפנים להתייחס לעלות התקציבית

משה סולומון:  גם שם, העלות התקציבית - - -      

יעקב אשר: יש לו רשימה, שהוא צריך לסמן בה "וי"

משה סולומון: היועץ המשפטי לוועדה צדק כשהוא ביקש התייחסות מאגף תקציבים

משה סולומון:  חוק יסוד משק המדינה קובע, ביחס לגוף מתוקצב גם הוא, שאת העלות התקציבית – משרד האוצר צריך לציין לוועדה

משה סולומון:  אבל כפי שאמר נציג אגף תקציבים, וכפי שגם אמרנו – שלנו אין התייחסות, ואין התנגדויות למה שמצוין כאן בהיבט הפירוד – מדובר כאן בעלות תזרימית, כמו שנאמר, ולא בפגיעה תקציבית קלאסית

משה סולומון:  התשלום פשוט נדחה למועד - - -     

תומר רוזנר: זאת אומרת, מבחינת משרד האוצר – אין עלות תקציבית?     

יעקב אשר: כן

יעקב אשר:  זה מה שנאמר קודם

יעקב אשר:  אני גם אסביר את מה שאמרה הגברת סלומון

יעקב אשר:  בעצם, מדובר פה על משהו שהוא דינמי

יעקב אשר:  אם היינו שואלים את הרשויות המקומיות: "אם הייתן יכולות להשפיע בתפילתכן על כך שבני הזוג ישלימו בסוף, ולא יתגרשו?" – הן היו עושות את זה? כולנו היינו עושים את זה, כדי שיהיה שלום בית בכמה שיותר בתים, אז זה לא מניעת הכנסה; זו דחיית תשלום

משה סולומון: אמרנו שזו דחיית תשלום, ולכן זה שינוי תזרימי, ולא תקציבי

יעקב אשר: אוקיי

יעקב אשר:  משרד המשפטים

תום פישר: שלום

תום פישר:  תום פישר, משרד המשפטים

תום פישר:  אני מתייחס רק לסעיף הראשון שהקראתם

תום פישר:  החלק הראשון, שעוסק בפירוד בין בני זוג, כך שהוא לא ייחשב כמימוש לעניין חיוב בהיטל השבחה, קיבל את תמיכת הממשלה בוועדת שרים לחקיקה, ולכן אנחנו תומכים בו

תום פישר:       החלק השני, שעוסק בבניית חדר מחוזק, התווסף פה, בוועדה, ולכן אני לא יודע להציג עמדת ממשלה, אבל מתיאום שעשינו עם גורמי המקצוע – אין לנו הערות מיוחדות להגיד

יעקב אשר: השאלה היא אם אינכם מתנגדים לכך

תום פישר: אין התנגדות

יעקב אשר: יופי

יעקב אשר:  מי עוד רוצה לדבר ממשרדי הממשלה הרלוונטיים?     

גלעד ארדן: שלום

גלעד ארדן:  גלעד אלון, יועץ לראש מטה התכנון הלאומי

גלעד ארדן:  יש לי הערה לגבי התחילה

יעקב אשר: עכשיו אנחנו נדון על הנושא של התחילה

תומר רוזנר: לגבי נושא התחילה, אם אתם רואים בנוסח שמונח בפניכם – אנחנו חשבנו שיש צורך להתייחס לעניין הזה

תומר רוזנר:  במסגרת זה - - -     

גלעד ארדן: סליחה, תומר

גלעד ארדן:  לגבי החלק השני של הפטור לחדר מחוזק, הנוסח הוא שזה יהיה לחדר בשטח שנקבע, ולא בשטח שלא יעלה

גלעד ארדן:  אולי כן כדאי לדייק את זה, ברמה הניסוחית; לא חייב שהחדר יהיה דווקא בגודל הזה, אבל הוא יכול להיות עד הגודל הזה

גלעד ארדן:  הסיפה והרישה צריכות להיות זהות

תומר רוזנר: אתה צודק

תומר רוזנר:  בסדר גמור

יעקב אשר: מאה אחוז

יעקב אשר:  תודה

יעקב אשר:  עכשיו תעבור לחלק של התחולה

תומר רוזנר: כן

תומר רוזנר:  אני רק אציג את העניין

תומר רוזנר:  כרגע, בהצעת החוק שאושרה בקריאה ראשונה, לא הייתה התייחסות לנושא הזה

תומר רוזנר:  זה אומר שהשאלה הזו נותרה פתוחה

תומר רוזנר:  ההצעה שאנחנו הנחנו בפניכם מתייחסת לשני העניינים

תומר רוזנר:       בנושא של המיגון, מה שאנחנו מציעים, כיועצים משפטיים, זה שהחוק יחול על בקשות להיתר בנייה שיוגשו לאחר פרסום החוק

תומר רוזנר:  לגבי הנושא של הפירוד, אנחנו הצענו שזה יחול על פסק דין של פירוד שניתן לאחר מועד הפרסום של החוק

מירב בן ארי: הנה, עכשיו, מישהי קיבלה 50,000 ₪

מירב בן ארי:  אולי יש פה מישהו מרשות המיסים? כי כשעשינו את הפיקדון של המסעדות – הביטול של העובדים הזרים – הכנו את זה גם רטרואקטיבית, על שומות שניתנו

מירב בן ארי:  אולי רשות המיסים תגיד מה עושים אנשים שגם כך נמצאים בהליך גירושין, ומוציאים כל כך הרבה כסף?     

יעקב אשר: רואי בזום?     

רואי זרנצסקי: כן, אני שומע

מירב בן ארי: תגיד לנו מה לעשות, כי זו לא עסקת מכירה

רואי זרנצסקי: אצלנו, גם אם מועברים כספים בתמורה להעברת המקרקעין בין בני הזוג – זה עדיין לא מחיל

רואי זרנצסקי:  אין מגבלה על זה – זאת אומרת, שבן זוג אחד יקבל את המקרקעין ובן זוג אחר יקבל כספים – כל עוד זה נעשה אגב הגירושין

מירב בן ארי: הוא אמר משהו מאוד נכון: שכל דבר שהוא אגב גירושין – הוא לא עסקה

תומר רוזנר: זה נכון; אין על כך ויכוח

תומר רוזנר:  גם בהקשר הזה, אם תהיה העברת כספים במסגרת - - -     

מירב בן ארי: אז למה אנחנו צריכים - - -     

תומר רוזנר: זו שאלה אחרת לגמרי

תומר רוזנר:  אנחנו לא מדברים עכשיו על אילו עסקאות - - -     

מירב בן ארי: על התחולה

מירב בן ארי:  למה אתה לא יכול - - -     

תומר רוזנר: יש פה שלושה מצבים; לגבי שניים מהם – אני חושב שאין מחלוקת, ואני אמקד את העניין לגבי המקרה השלישי

תומר רוזנר:  יש מקרה שהיה בעבר: בשנת 2006 ניתן פסק דין לגירושין והרשות המקומית חייבה בהיטל השבחה

תומר רוזנר:  היטל ההשבחה שולם או לא שולם; היו עליו הליכים או לא היו עליו הליכים – זה הסתיים; שולם

תומר רוזנר:  אני מניח שעל המקרה הזה – אין מחלוקת

תומר רוזנר:  שולם, או שחייבים לשלם

מירב בן ארי: ושומה שפתוחה?     

תומר רוזנר: זה המקרה השני; תכף אני אדבר עליו

תומר רוזנר:  במקרה השלישי, ברור שאם זה יהיה פסק דין לגירושין או לפירוד שיינתן לאחר תחילת החוק – גם אז, ברור שזה יחול

תומר רוזנר:  מכאן ואילך – זה חל

תומר רוזנר:  השאלה היא על המקרים שבאמצע

תומר רוזנר:  זאת אומרת, יש לנו פסק דין שניתן בעבר, לפני תחילת החוק, והליכי השומה עוד לא הסתיימו

תומר רוזנר:  למשל: או שהרשות המקומית עוד לא הוציאה שומה; או שהיא הוציאה שומה ויש עליה ערעור; ההליכים עוד לא הסתיימו

תומר רוזנר:  עכשיו, נשאלת השאלה מה אנחנו רוצים לעשות

יעקב אשר: רשות המיסים, יש לך דעה בעניין?     

רואי זרנצסקי: כמו שאמרתי, אני חושב שכשזה במסגרת גירושין – אם החלוקה של הרכוש, של הכספים והמקרקעין נעשים אגב הפרידה – מבחינתנו זה לא אירוע מכירה

יעקב אשר: תתייחס לשאלה של התחולה: האם ברגע שעובר החוק – כל אלה שלא שילמו, או שההליך שלהם לא הסתיים לגמרי, יהיו פטורים? ההליך נגנז?     

רואי זרנצסקי: לצורך הוודאות, זה נכון, בדיוק כמו שאמרת

רואי זרנצסקי:  מי שלא יסתיים הליך הגירושין שלו – ייכנס

רואי זרנצסקי:  מי שהסתיים ההליך שלו – נמצא - - -

יעקב אשר: לא רק הליך הגירושין

יוסף טייב: גם הליך הגירושין וגם הליכי שומה

מירב בן ארי: יכול להיות, אגב, שהם קיבלו פסק דין בהליך הגירושין, אבל אני, נגיד, מכירה זוגות שקיבלה פסק דין, ועכשיו נמצאים שנתיים נוספות בהליכים מול בית המשפט לענייני משפחה, על כל מה שקשור להסדר של הרכוש

יעקב אשר: רצית להגיד משהו, משרד המשפטים?     

תום פישר: אני אשמח אם רועי יידע להתייחס: מה הייתה הוראת התחולה, בחוק מיסוי מקרקעין, כשחוקקו את הסעיף שפטר פירוד מתשלום מס שבח?      

מירב בן ארי: אגב גירושין?     

תום פישר: כן

תום פישר:  השאלה היא אם גם שם – אותה דחיית מס חלה גם כשיש ערר, או תהליך תלוי ועומד, על השומה שניתנה

מירב בן ארי: זו שאלה שהוא צריך לבדוק אותה

רואי זרנצסקי: לדעתי, אצלנו – התחולה הייתה וזה ישן

רואי זרנצסקי:  לדעתי זה היה מכאן, מאותו מועד של העברת המקרקעין ואילך

רואי זרנצסקי:  זאת אומרת, לא הייתה תחולה רטרואקטיבית לעניין הזה

יעקב אשר: זה גם שונה

יעקב אשר:  מה אתה רוצה להזכיר, רואי?     

רואי זרנצסקי: שאצלנו, בהתחלה, זה היה רק עם פסק דין לגירושין; אחרי זה היה את התיקון של גם גירושין, אבל בהתחלה זה נעשה תוך כדי הליך הגירושין

רואי זרנצסקי:  אבל עדיין, זה לא היה רטרואקטיבי

יעקב אשר: אני אגיד לכם את דעתי, ואני אשמח לשמוע דעות בעניין הזה

יעקב אשר:  מבחינתי, אני חושב: אם יש הליך ערעור על הגירושין – ודאי שצריך לעקוף אותו

יעקב אשר:  גם לגבי הליך השומה

יעקב אשר:  אני חושב שכל שומה שלא נגמר ההליך לגביה – אני מציע שגמר ההליך יהיה מועד התשלום

יעקב אשר:  זאת אומרת, אני לא רוצה מצב שבו יש מישהו שאמור היה לשלם, היה תהליך - - -     

תומר רוזנר: זה אומר שיש שומה שהיא סופית; זהו

תומר רוזנר:  זה לא משנה אם הוא שילם או לא שילם

תומר רוזנר:  אם השומה סופית – הוא כבר מיצה את זכות הערעור שלו, אז הוא לא יכול

מירב בן ארי: יש לו שומה, נגיד, שעדיין נמצאים בה בעררים

תומר רוזנר: כן, אבל אם כבר היה ערר ונגמר - - -     

יעקב אשר: אבל אם נגמר ההליך, והוא היה אמור לשלם – העירייה נקטה נגדו בהליכים, נגיד, או אני לא יודע מה – והוא לא שילם - - -     

מירב בן ארי: זה כבר אירוע אחר

יעקב אשר: את זה בדיוק אני מנסה להסביר

יעקב אשר:  אני לא רוצה שייצא חוטא נשכר, כי החוק, עד עכשיו, קבע שהוא חייב לשלם

יעקב אשר:  צודק או לא צודק – זה משהו אחר

יעקב אשר:  אני לא רוצה מישהו שהצליח לדחות את זה במשחקים שאינם מקובלים בכללי המשחק

יעקב אשר:  אני רואה את ההנהונים פה; את חצי ההנהון של משרד המשפטים

תום פישר: אני רק מציף את השאלה, כי יכול להיות איזה שהוא חוסר שוויון

תום פישר:  אני אציג מקרה: נגיד שיש זוג שנפרד היום, וזוג נוסף שנפרד היום, והם קיבלו, היום, פסק דין של פירוד

תום פישר:  אחד הגיש ערר וניסה להילחם על השומה שניתנה לו, והשני – ציית שילם

תום פישר:  אנחנו מזכים את אלה שהגישו עררים

יעקב אשר: תראה, אנחנו לא מחלקים פרסים

מירב בן ארי: היה לי בדיוק את אותו הדבר עם ההיתר של עובדים זרים

מירב בן ארי:  הייתה מסעדה ששילמה ומסעדה שלא שילמה

מירב בן ארי:  מה לעשות? הייתה מסעדה קטנה, בבאר שבע, ששילמה את ההיטל למדינה

מירב בן ארי:  אי אפשר להחזיר לה את הכסף; והיו מסעדנים שנלחמו, ואמרו: "אין לי

מירב בן ארי:  מה לעשות?", והיו בעררים ובעוד עררים

מירב בן ארי:  הם יצאו מורווחים מן החוק

מירב בן ארי:       אני גם רוצה להכניס את האירוע לפרופורציות

מירב בן ארי:  בסוף, לא כל עיר או רשות מקומית מטילה היטל השבחה באגב גירושין, בעסקה של - - -     

תומר רוזנר: כל רשות מקומית חייבת להטיל

תומר רוזנר:  זה החוק

יעקב אשר: לכי ישר לסוף: הכסף, בסוף, יגיע למי שהוא צריך להגיע, בדרך כזו, כזו או כזו

יעקב אשר:  אין פה הפסד; יש פה מניעת מימוש רווח מידי, או רווח עתידי

יעקב אשר:  אנחנו גם יודעים ששומות מוצמדות

יעקב אשר:  אף אחד לא מפסיד כלום; לא תיחרב שום רשות מקומית

יעקב אשר:  הנה, עומדת פה נציגת השלטון המקומי ואין לה מילה רעה אחת להגיד, גם כשהיא יודעת שהיא מפסידה מזה כסף

מירב בן ארי: כי אין סיבה

יעקב אשר: כי החיים הם יותר חזקים

מירב בן ארי: אגב, עורכי דין הביאו לנו את האירוע הזה, אז אני מניחה שעורכי דין שמעורים בנושא – מחכים ומגישים עררים

יעקב אשר: אני מציע, אדוני, היועץ המשפטי, שתנסחו את זה אתם בנוסח הזה, ונלך על זה

יעקב אשר:  הערה אחרונה, משרד המשפטים

תום פישר: אדוני היושב ראש, יש לנו הערה גם על סעיף התחולה השני, שנוגע לחדר מחוזק

תום פישר:  פה, מדובר בפטור, ולא בדחיית מימוש, וכתוב שהפטור יחול על בקשה שהוגשה מיום פרסום החוק ואילך

תום פישר:  אני חושב שאין סיבה לא לפטור בקשה שכבר הוגשה ערב החוק, אבל שעוד לא הוחלט לגביה

יעקב אשר: רציתי להגיד את זה

יעקב אשר:  אני חושב שמועד בקשת ההיתר הוא לא רלוונטי, אלא מועד הוצאת בהיתר

תום פישר: ההחלטה בהיתר; לא הוצאת ההיתר

תום פישר:  יש טווח ביניהן

יעקב אשר: למה החלטה? הפוך; אני לא רוצה בקשה

יעקב אשר:  אני לא חושב שזה גם הגיוני

תומר רוזנר: הפוך; בקשה שהוגשה קודם ועוד לא קיבלו בה החלטה סופית – זה משהו אחר

יעקב אשר: אבל אם הייתה החלטה לאשר את המיגון בוועדת תכנון ובנייה – החבות להיטל ההשבחה היא רק בהוצאת ההיתר

יעקב אשר:  אם הייתה החלטת ועדה, והיא לא מומשה בינתיים – לא הוציאו היתר – אם לא הוציאו היתר – הם גם לא מחויבים עדיין בהיטל ההשבחה

יעקב אשר:  מה הבעיה?     

תומר רוזנר: אוקיי

תומר רוזנר:  אפשר כך ואפשר כך

מירב בן ארי: אז סגרנו שאם יש עררים שתלויים ועומדים – החוק יחול גם עליהם

יעקב אשר: בבקשה

תומר רוזנר: הנוסח שמונח בפניכם הוא קצת שונה, כמובן, כי הוועדה הולכת לכיוון קצת אחרת, אז רעות תקריא את הנוסח עם התיקון

רעות בינג: אני אקריא עם הדיוקים, וכמובן שבקצוות – עוד בטח נתקן את הנוסח

תומר רוזנר: אנחנו נדייק את הנוסח

מירב בן ארי: יופי

מירב בן ארי:  אני רק אגיד שניסיתי להביא את זה כבר בשבוע הבא, בדיון המיוחד בפגרה, אבל היועץ המשפטי הסביר לי שאי אפשר להביא פרטיות, גם אם זה בהסכמה של קואליציה ואופוזיציה, אז נביא את זה בשבוע הראשון של המליאה

מירב בן ארי:  זה לפרוטוקול

יעקב אשר: בשבוע השני

יעקב אשר:  אם הייתי קואליציה ואופוזיציה, הייתי אומר: "החוק הזה יידון"

יעקב אשר:  לא ראוי, כרגע, לעשות את זה בפגרה – לפחות לפי דעת היועץ המשפטי, ואני מקבל את דעתו, כי יש עליו טיפה חילוקי דעות

יעקב אשר:  אבל לא קשרתי את זה

יעקב אשר:  הרמתי טלפון, הסכמתי מיד ואמרתי שאנשים כבר מחכים

גלעד ארדן: ההוראה היא שזה לא יחול על שומה סופית?      

תומר רוזנר: ההקלה תחול על שומה שאינה סופית

גלעד ארדן: או שיש לך זכות לערער עליה

תומר רוזנר: כן

תומר רוזנר:  שהיא עוד לא סופית

מירב בן ארי: תודה רבה, אדוני היושב ראש, על כך שקיימת את הדיון בפגרה

יעקב אשר: בבקשה

יעקב אשר:  אם כך – אנחנו נעלה להצבעה

תומר רוזנר: רגע

תומר רוזנר:  יש לנו עוד הסתייגויות

יעקב אשר: אבל הם לא נמצאים פה

תומר רוזנר: הם ביקשו ממך להגיש בלי - - -     

יעקב אשר: אף אחד לא ביקש ממני כלום

תומר רוזנר: אז אין הסתייגויות

יעקב אשר: של מי היו ההסתייגויות?     

תומר רוזנר: של ישראל ביתנו ושל המחנה הממלכתי

מירב בן ארי: הם צריכים לבוא לפה לנמק

יעקב אשר: משהו בסנכרון לא עבד ולא באו לנמק

יעקב אשר:  אם כך – אין הסתייגויות

תומר רוזנר: יש בקשות לרשות דיבור שהגישו, ואנחנו נצרף אותן למליאה

יעקב אשר: את זה – אני חייב?     

תומר רוזנר: כן

יעקב אשר: אז אני מכבד את כללי המשחק

יעקב אשר:  טוב, אם כך, אנחנו נעבור להצבעה על החוק הטוב הזה

יעקב אשר:  אני מוכרח לשבח את חברת הכנסת מירב בן ארי, שכבר שיתפנו פעולה בקדנציות אחרות, כשיוסי טייב עוד לא היה בכיוון לכנסת, ואת ידידי שהוא אמנם שקט, אבל מאוד תכליתי ומדויק, יוסי, על הצעת חוק טובה ונכונה, שגורמת להקלה על אנשים שגם כך כבד להם מסיבות אחרות

יעקב אשר:  אני חושב שהצעת החוק היא טובה

יעקב אשר:  אם כך, אני מעלה אותה להצבעה

יעקב אשר:      מי בעד הצעת חוק התכנון והבנייה (תיקון מס' 147)? שלושה בעד

יעקב אשר:  מי נגד? אין נגד

יעקב אשר:  מי נמנע? אף אחד לא נמנע

יעקב אשר:          הצבעה     אושר

יעקב אשר: אני קובע שהצעת החוק עברה בהכנה לקריאה שנייה ושלישית, ותגיע למליאה, לאישור סופי, במהירות האפשרית, בעזרת השם

יעקב אשר:  אני מודה לצוות המשפטי

יעקב אשר:  שנה טובה לכולם, תודה רבה, ושנמשיך לעשות דברים טובים